PROGRAMA PROPI PER AL FOMENT DE LA INVESTIGACIÓ I TRANSFERÈNCIA DE CONEIXEMENT A LA UNIVERSITAT D'ALACANT 2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53783)
  + [Valencià](/va/acuerdo/53062)






Selector de idioma

Leer

* [Español](/es/acuerdo/53525)
* [Valencià](/va/acuerdo/53385)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PROGRAMA PROPI PER AL FOMENT DE LA INVESTIGACIÓ I TRANSFERÈNCIA DE CONEIXEMENT A LA UNIVERSITAT D'ALACANT 2024[Butlletí Oficial Universitat d'Alacant](/ca/Publicacion)
=======================================================================================================================================================================

Secretaria General

Butlletí Oficial Universitat d'Alacant





PROGRAMA PROPI PER AL FOMENT DE LA INVESTIGACIÓ I TRANSFERÈNCIA DE CONEIXEMENT A LA UNIVERSITAT D'ALACANT 2024

Data d'aprovació
:   15/10/2024

Data de publicació
:   22/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/53554)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53064)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53504)
  + [Compartir acuerdo en 

    X](https://twitter.com/intent/tweet?via=UA_Universidad&text=PROGRAMA PROPI PER AL FOMENT DE LA INVESTIGACIÓ I TRANSFERÈNCIA DE CONEIXEMENT A LA UNIVERSITAT D'ALACANT 2024&url=https://www.boua.ua.es/va/acuerdo/53727)

**Títol:** PROGRAMA PROPI PER AL FOMENT DE LA INVESTIGACIÓ I TRANSFERÈNCIA DE CONEIXEMENT A LA UNIVERSITAT D'ALACANT 2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 15 d'octubre de 2024

PROGRAMA PROPI PER AL FOMENT DE LA INVESTIGACIÓ I TRANSFERÈNCIA DE CONEIXEMENT A LA UNIVERSITAT D'ALACANT 2024

1.  Objecte i finançament

L'objecte d'aquesta convocatòria és regular per a l'any 2024 el procediment de concessió, en règim de publicitat, objectivitat i concurrència competitiva, dels diferents tipus d'ajudes que integren el Programa Propi destinat al foment de la investigació científica, el desenvolupament tecnològic, la innovació i la transferència de coneixement en la Universitat d'Alacant. El Programa Propi cerca impulsar la trajectòria científica del Personal Docent i Investigador i dels grups d'investigació de la Universitat d'Alacant, al mateix temps que promou la captació de recursos externs a través de convocatòries competitives.

El procediment s'inicia d'ofici per resolució rectoral de la Universitat d'Alacant, de data XX d'octubre de 2024, mitjançant la corresponent convocatòria d'ajudes, el text complet de les quals es publicarà en el Butlletí Oficial de la Universitat d'Alacant.

El finançament de les ajudes que es concedisquen en virtut d'aquesta convocatòria s'imputarà als capítols IV i VI del pressupost de despeses del Vicerectorat d'Investigació i al capítol VI del pressupost de despeses del Vicerectorat de Transferència, Innovació i Divulgació Científica, en el cas dels annexos XXIV, XXV i XXVI.

La quantitat màxima per a cadascuna de les ajudes o actuacions arreplegades en aquesta convocatòria es detalla en cadascun dels annexos corresponents. Quan en alguna de les ajudes convocades hi haja més d'una modalitat i es generen fons no adjudicats, aquests es podran reassignar entre les restants.

Aquest programa propi preveu les set línies d'actuació següents:

1.       Incorporació i formació de personal investigador i personal tècnic.

2.       Atracció de talent.

3.       Investigació competitiva.

4.       Internacionalització.

5.       Modernització i ús d'infraestructures cientificotecnològiques.

6.       Difusió de la investigació.

7.       Transferència de coneixement.

A continuació, es relacionen les ajudes convocades per a cada línia d'actuació, les bases per les quals es regirà la seua concessió i altres especificacions relatives a cada programa que es desenvolupen en els annexos corresponents.

1.                  Incorporació i formació de personal investigador i personal tècnic

·         Ajudes per a estudis de màster oficial i iniciació a la investigació ([Annex I](/Acuerdos/DescargarAnexoxId?idanexo=1022203&idacuerdo=53443&idioma=es))

·         Contractes destinats a la formació predoctoral ([Annex II](/Acuerdos/DescargarAnexoxId?idanexo=1022186&idacuerdo=53613&idioma=es))

·         Ajudes per al pagament de les taxes de la matrícula de doctorat dels beneficiaris de les ajudes Grisolía i ACIF de la GVA ([Annex III](/Acuerdos/DescargarAnexoxId?idanexo=1022175&idacuerdo=53360&idioma=es))

·         Ajudes per a donar suport a la contractació de personal investigador doctor d'excel·lència ([Annex IV](/Acuerdos/DescargarAnexoxId?idanexo=1022187&idacuerdo=53807&idioma=es))

·         Ajudes per a donar suport a la contractació de personal investigador beneficiari d'ajudes de recursos humans de convocatòries públiques competitives deficitàries ([Annex V](/Acuerdos/DescargarAnexoxId?idanexo=1022182&idacuerdo=53772&idioma=es))

·         Ajudes per a estades de personal investigador convidat ([Annex VI](/Acuerdos/DescargarAnexoxId?idanexo=1022193&idacuerdo=53103&idioma=es))

·         Ajudes per a contractes pont per a personal investigador doctor indefinit contractat a càrrec d'una LIF o amb una vinculació de llarga duració amb la UA ([Annex VII](/Acuerdos/DescargarAnexoxId?idanexo=1022191&idacuerdo=53283&idioma=es))

·         Ajudes per a la contractació de personal tècnic de suport a l'activitat investigadora (inclosa investigació, gestió i/o transferència) ([Annex VIII](/Acuerdos/DescargarAnexoxId?idanexo=1022192&idacuerdo=53146&idioma=es))

2.                  Atracció de talent

·         Ajudes per a la preparació de propostes ERC ([Annex IX](/Acuerdos/DescargarAnexoxId?idanexo=1022202&idacuerdo=53048&idioma=es))

·         Ajudes per a la incorporació en la UA de beneficiaris d'ajudes ERC, CIDEGENT i Ramón y Cajal ([Annex X](/Acuerdos/DescargarAnexoxId?idanexo=1022195&idacuerdo=53691&idioma=es))

3.                  Investigació competitiva

·         Ajudes per a projectes i xarxes d'investigació ([Annex XI](/Acuerdos/DescargarAnexoxId?idanexo=1022179&idacuerdo=53011&idioma=es))

·         Ajudes per a la realització de projectes d'investigació arqueològica en l'Alcúdia ([Annex XII](/Acuerdos/DescargarAnexoxId?idanexo=1022176&idacuerdo=53975&idioma=es))

·         Ajudes per productivitat investigadora per a grups d'investigació de la Universitat d'Alacant ([Annex XIII](/Acuerdos/DescargarAnexoxId?idanexo=1022177&idacuerdo=53220&idioma=es))

·         Ajudes suplementàries a grups d'investigació per captació i aprofitament de fons ([Annex XIV](/Acuerdos/DescargarAnexoxId?idanexo=1022178&idacuerdo=53069&idioma=es))

4.                  Internacionalització

·         Ajudes per a la captació de projectes europeus o altres programes d'àmbit internacional d'R+D+I ([Annex XV](/Acuerdos/DescargarAnexoxId?idanexo=1022196&idacuerdo=53310&idioma=es))

·         Ajudes per a la realització d'accions d'investigació breus en altres països ([Annex XVI](/Acuerdos/DescargarAnexoxId?idanexo=1022180&idacuerdo=53777&idioma=es))

·         Ajudes per a l'ús de serveis de revisió o traducció de publicacions científiques en anglès ([Annex XVII](/Acuerdos/DescargarAnexoxId?idanexo=1022181&idacuerdo=53625&idioma=es))

5.                  Modernització i ús d'infraestructures cientificotecnològiques

·         Ajudes per a la reparació d'instrumentació científica (Annex [XVIII](/Acuerdos/DescargarAnexoxId?idanexo=1022198&idacuerdo=53397&idioma=es))

·         Ajudes per a la utilització dels Serveis Tècnics d'Investigació ([Annex XIX](/Acuerdos/DescargarAnexoxId?idanexo=1022194&idacuerdo=53942&idioma=es))

6.                  Difusió de la investigació

·         Ajudes per a la publicació de revistes científiques ([Annex XX](/Acuerdos/DescargarAnexoxId?idanexo=1022197&idacuerdo=53131&idioma=es))

·         Ajudes per difusió dels resultats d'investigació en revistes indexades en la Web of Science ([Annex XXI](/Acuerdos/DescargarAnexoxId?idanexo=1022183&idacuerdo=53569&idioma=es))

7.                  Transferència de coneixement

·         Ajudes destinades a la formació predoctoral en col·laboració amb empreses ([Annex XXII](/Acuerdos/DescargarAnexoxId?idanexo=1022201&idacuerdo=53642&idioma=es))

·         Ajudes per a la realització de proves de concepte ([Annex XXIII](/Acuerdos/DescargarAnexoxId?idanexo=1022184&idacuerdo=53457&idioma=es))

·         Ajudes per a l'elaboració d'informes d'avaluació del potencial comercial i de transferència de coneixement ([Annex XXIV](/Acuerdos/DescargarAnexoxId?idanexo=1022199&idacuerdo=53481&idioma=es))

·         Ajudes per a la transferència de coneixement en Humanitats, Educació, Ciències Socials i Jurídiques ([Annex XXV](/Acuerdos/DescargarAnexoxId?idanexo=1022185&idacuerdo=53033&idioma=es))

·         Ajudes per a activitats de divulgació científica ([Annex XXVI](/Acuerdos/DescargarAnexoxId?idanexo=1022200&idacuerdo=53863&idioma=es))

Per a l'avaluació dels mèrits del personal investigador en els diferents annexos, es contemplen mesures de ponderació de la productivitat científica que tenen en compte les especificitats de les diferents àrees de coneixement, de tal mode que es considere l'excel·lència en cadascuna de les branques de coneixement, tal com es recull en el Pla d'Ordenació Integral (POI) de la Universitat d'Alacant. D'aquesta manera, es persegueix complir amb l'Acord sobre la Reforma de l'Avaluació de la Investigació, entorn del qual s'ha constituït la Coalició per a l'Avanç de l'Avaluació de la Investigació (COARA), de la qual la Universitat d'Alacant és membre.

A més, el Programa Propi s'alinea amb la Llei 17/2022, de 5 de setembre, per la qual es modifica la Llei 14/2011, d'1 de juny, de la Ciència, la Tecnologia i la Innovació (LCTI). En concret, referent a la política de Ciència Oberta. Així, en el cas de l'avaluació de les publicacions seriades o periòdiques, serà necessari que la versió final acceptada per a publicació es trobe en repositoris institucionals o temàtics d'accés obert.

Finalment, el Pla Propi cerca la implementació de procediments transparents que no suposen un augment de la càrrega burocràtica per a les persones sol·licitants ni per als serveis administratius de la Universitat, i concedeix algunes de les ajudes d'ofici, per concessió directa.

2.  Bases generals de procediment d'aplicació a tots els annexos d'aquesta convocatòria

2.1. Iniciació

El Vicerectorat d'Investigació serà el responsable d'establir els procediments adequats i donarà les instruccions necessàries per a la publicació, tramitació, gestió i resolució de la convocatòria.

2.2. Presentació de sol·licituds

2.2.1.  Les sol·licituds per a aquesta convocatòria d'ajudes es presentaran electrònicament a través de l'eAdministració de la Universitat d'Alacant, a la qual accedirà la persona sol·licitant a través de l'UA-Cloud ([https://cvnet.cpd.ua.es/eadmua/tramites](https://cvnet.cpd.ua.es/eadmua/Tramites)) amb la seua clau d'accés o amb un certificat electrònic vàlid (e-DNI o ACCV).

2.2.2.  Una vegada que s'haja accedit a l'eAdministració, s'haurà de seleccionar l'opció de "SOL·LICITUD D'AJUDES A LA R+D+I" dins de l'apartat "DOCÈNCIA I INVESTIGACIÓ". En la pantalla de sol·licituds s'haurà de seleccionar el "Tipus d'ajuda" en el qual es desitja participar i s'haurà d'emplenar el formulari electrònic i aportar els documents exigits per la convocatòria i requerits en aquest.

En relació amb els documents aportats per les persones interessades durant el procediment de tramitació de les ajudes, aquests es podran presentar en qualsevol de les llengües oficials de la Comunitat Valenciana. Excepcionalment, en el cas de documentació que involucre investigadors, centres d'investigació o empreses internacionals, la documentació a aportar podrà presentar-se en anglès.

Per a la sol·licitud d'una ajuda del Programa Propi serà necessari que la persona sol·licitant compte amb el número identificatiu ORCID (Open Researcher and Contributor ID) ([http://orcid.org](http://orcid.org/)). A més, només podran sol·licitar ajudes del Programa Propi els qui estiguen al dia de les seues obligacions com a beneficiaris de les convocatòries anteriors. En cas de no estar al dia, la sol·licitud o sol·licituds quedaran excloses.

2.2.3.  Finalitzat l'emplenament del formulari, la persona sol·licitant efectuarà el tràmit de presentació telemàtica mitjançant l'ordre "ENVIAR". En aquest moment, la sol·licitud quedarà registrada.

Només es podrà formular una sol·licitud per persona per a cadascuna de les ajudes establides en els annexos d'aquesta convocatòria, excepte per a les modalitats B i C de l'Annex X, per la qual cosa, la generació posterior d'una nova sol·licitud per a la mateixa ajuda anul·larà l'expedient de sol·licitud anterior i es tindrà en consideració únicament l'última presentada.

En cas d'observar-se deficiències pel mateix sol·licitant abans de la finalització del termini de sol·licitud, podrà formular una nova sol·licitud (seguint el mateix procediment), que substituirà l'anteriorment presentada.

2.2.4.  No es tindran per presentades les sol·licituds que no seguisquen el que s'indica en els apartats anteriors i seran inadmeses.

En els casos en què, a causa d'una fallada informàtica verificable en els servidors de la Universitat d'Alacant, no resultara possible la presentació electrònica de la sol·licitud, s'admetrà la presentació d'aquesta en la forma prevista en l'article 16 de la Llei 39/2015, d'1 d'octubre, de Procediment Administratiu Comú de les Administracions Públiques. Quan es produïsca una circumstància d'aquest tipus s'haurà d'informar de la fallada informàtica mitjançant correu electrònic a [wdqtfvu@lc.yk](mailto:itzscjf@wu.hr) abans que concloga el termini de presentació de sol·licituds acompanyant tota la documentació relativa a la sol·licitud.

2.2.5.  Els requisits exigits per a cadascuna de les ajudes hauran de complir-se en la data de fi de termini de presentació de sol·licituds.

2.2.6.  La documentació requerida s'estableix per a les ajudes convocades en cadascun dels annexos. Quan s'establisquen models normalitzats que requerisquen signatura de persones físiques, aquests hauran de signar-se electrònicament mitjançant DNI electrònic o un altre certificat electrònic vàlid (ACCV, FNMT...).

Finalitzat el termini de presentació de sol·licituds, es publicarà la relació provisional de sol·licituds admeses i excloses. Si la documentació aportada fora incompleta o presentara errors corregibles, es requerirà a través de l'eAdministració a la persona sol·licitant, perquè en el termini màxim de 10 dies esmene la falta o acompanye els documents preceptius, amb advertiment que, si no ho fera, es tindrà per desistida la sol·licitud, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21.1 de la citada Llei.

Durant el període d'esmena no es podrà modificar l'objecte i condició de la sol·licitud.

Una vegada resoltes les esmenes presentades pels interessats i les interessades, es publicarà la relació definitiva de sol·licituds admeses i excloses en la pàgina web de la Subdirecció de Convocatòries Públiques d'R+D+I del Servei de Gestió de la Investigació i en la seu electrònica de la UA. Contra aquesta resolució definitiva d'admesos i exclosos, aquells interessats exclosos podran interposar recurs potestatiu de reposició.

2.2.7.  Només es valoraran els mèrits que s'hagen inclòs en el formulari de sol·licitud, que estiguen degudament acreditats i obtinguts fins a la data de finalització del termini de presentació de sol·licituds.

2.2.8.  Les dades de caràcter personal recollits en la sol·licitud quedaran sotmesos a la protecció establida per Llei orgànica 3/2018, de 5 de desembre, de Protecció de Dades Personals i garantia dels drets digitals. Les dades dels interessats no se cediran a tercers excepte obligació legal.

Les persones sol·licitants podran exercitar els seus drets d'accés, rectificació, oposició, supressió, limitació del tractament, portabilitat i de no ser objecte de decisions individualitzades davant la Gerència de la Universitat d'Alacant, presencialment en el Registre General o a través de la Seu electrònica de la Universitat d'Alacant

2.3. Termini de sol·licitud

Les sol·licituds es presentaran en la forma i en el termini establit en cadascun dels annexos.

2.4. Instrucció del procediment

És responsable de la instrucció del procediment el Vicerectorat d'Investigació de la Universitat d'Alacant.

L'òrgan instructor realitzarà d'ofici quantes actuacions considere oportunes per a la determinació, coneixement i comprovació de les dades en virtut dels quals ha de formular-se la proposta de resolució.

Aquest òrgan instructor, a la vista de l'avaluació de les diferents comissions, elevarà la proposta de resolució de concessió que inclourà una llista de persones beneficiàries i de la quantitat de l'ajuda a concedir.

2.5. Avaluació

En cada annex es detalla la composició de la Comissió Avaluadora, designada pel Vicerectorat d'Investigació, a la qual ha de recórrer l'òrgan instructor per a la valoració de les sol·licituds. Les comissions que es formen procuraran l'equilibri de gènere, d'acord amb al que disposa la Llei orgànica 3/2007, de 22 de març, per a la igualtat efectiva de dones i homes i el Pla d'Igualtat de la Universitat d'Alacant. Quan la naturalesa de les ajudes ho requerisca, l'òrgan instructor podrà recaptar l'assessorament de l'Agència Valenciana d'Avaluació i Prospectiva (AVAP), de l'Agència Estatal d'Investigació o de persones expertes designades pel Vicerectorat d'Investigació.

Els criteris de valoració i la seua aplicació seran els recollits en els seus corresponents annexos. La Comissió aplicarà aquests criteris d'avaluació i elaborarà una relació prioritzada de les sol·licituds avaluades. A igualtat de puntuació entre les propostes, es prioritzaran aquelles sol·licituds que no hagen rebut l'ajuda sol·licitada en els dos últims anys (excepte per a les ajudes VIGROB I UADIF) i s'aplicarà l'acció positiva a favor del sexe menys representat en les sol·licituds beneficiàries de l'annex corresponent.

2.6. Resolució de concessió, notificació i publicació de les ajudes

Vista la proposta formulada per l'òrgan instructor, les ajudes s'adjudicaran de manera provisional per resolució del Vicerectorat d'Investigació, establint-se un termini de presentació d'al·legacions.

Aquesta resolució es publicarà en la pàgina web de la Subdirecció de Convocatòries Públiques d'R+D+I del Servei de Gestió de la Investigació, i tindrà tots els efectes de notificació practicada. Addicionalment, per a algunes fases del procediment, es podrà fer ús de la notificació individual a través de seu electrònica de la Universitat d'Alacant, d'acord amb el que disposa el Reglament de Notificacions Electròniques de la Universitat d'Alacant, aprovat pel Consell de Govern de 26 d'octubre de 2016 (BOUA de 28/10/2016).

Una vegada resoltes les al·legacions presentades pels interessats, el Vicerectorat d'Investigació dictarà la corresponent resolució definitiva de concessió, que es notificarà a les persones interessades d'acord amb el que es preveu en l'article 40 i següents de la Llei 39/2015 d'1 d'octubre, del Procediment Administratiu Comú de les Administracions Públiques, a través de l'eAdministració, mitjançant notificació associada a la sol·licitud presentada.

La persona beneficiària haurà d'expressar per instància genèrica a través de l'eAdministració, vinculant-la a la seua sol·licitud, la seua renúncia a l'ajuda concedida en un termini màxim de 5 dies des de la notificació. En cas que la persona beneficiària no es manifestara en el termini esmentat, s'entendrà per acceptada l'ajuda amb les condicions arreplegades en la convocatòria i en la resolució de concessió.

El termini de resolució serà de 6 mesos a partir del termini de fi de presentació de sol·licituds llevat que se n'esmente un distint en l'annex corresponent. En tot cas, quan l'òrgan instructor sol·licite informes preceptius a òrgans distints de la Universitat d'Alacant, el termini de resolució podrà suspendre's per un màxim de 3 mesos, com també durant l'utilitzat per a l'esmena de deficiències i aportació de documents, d'acord amb el que es preveu en art. 22 d) de la Llei 39/2015 d'1 d'octubre, del procediment administratiu comú de les administracions públiques. Si transcorregut el termini de resolució, el Vicerectorat d'Investigació no haguera notificat aquesta resolució, els interessats estaran legitimats per a entendre desestimada la sol·licitud.

La concessió de les ajudes queda condicionada a l'existència de crèdit adequat i suficient en el moment de la resolució.

2.7. Règim de justificació, seguiment i control de les ajudes

La justificació, seguiment i control de cada ajuda es realitzarà d'acord amb el que estableix el seu corresponent annex. La presentació es realitzarà segons els models normalitzats, disponibles en la pàgina següent <https://sgi.ua.es/va/proyectos-publicos/calendari-justificacio-ajudes-ua.html> mitjançant instància genèrica a través de l'eAdministració de la Universitat d'Alacant dirigida a la Subdirecció de Convocatòries Públiques d'R+D+I.

Les ajudes seran objecte d'un seguiment del compliment dels objectius cientificotècnics de les actuacions i d'un seguiment econòmic sent competència del Vicerectorat d'Investigació..

Les persones beneficiàries estaran subjectes a les actuacions de control que duguen a terme els òrgans de control econòmic de la Universitat d'Alacant, com també a facilitar quanta informació els siga requerida per a aquest fi.

Qualsevol modificació en les condicions que van motivar la concessió de l'ajuda o ajudes haurà de comptar amb l'autorització del Vicerectorat d'Investigació. La sol·licitud d'autorització es tramitarà mitjançant instància genèrica a través de l'eAdministració de la Universitat d'Alacant dirigida a la Subdirecció de Convocatòries Públiques d'R+D+I. Els canvis que se sol·liciten no podran afectar els objectius de l'ajuda i hauran de sol·licitar-se abans de la data de fi de termini d'execució. En cas contrari, l'ajuda podrà ser revocada totalment o parcialment.

L'incompliment total o parcial dels requisits i obligacions establides en les presents bases i altres normes aplicables, donarà lloc a l'obertura d'un expedient d'incompliment que, prèvia audiència de la persona interessada, podrà donar lloc a la revocació de l'ajuda concedida parcial o totalment i a l'obligació de reintegrar la quantitat corresponent.

L'incompliment de les condicions establides en aquesta convocatòria comportarà la impossibilitat de sol·licitar accions similars en convocatòries futures del Vicerectorat d'Investigació..

Els imports no utilitzats dins del període d'execució o no justificats es reintegraran al Vicerectorat d'Investigació.

2.8. Incompatibilitats

Les ajudes convocades en els diferents annexos seran incompatibles amb qualsevol altra ajuda percebuda per a la mateixa finalitat, procedents de qualssevol Administracions o ens públics o privats, nacionals, de la Unió Europea o d'organismes internacionals.

Amb referència als annexos XI i XII, quan s'obtinguen altres ajudes públiques o privades per a la mateixa finalitat i conceptes de despesa semblants, haurà de ser comunicada aquesta circumstància al Vicerectorat d'Investigació en el termini de deu dies hàbils des de la seua concessió. En cap cas, l'ajuda total podrà ser de tal quantitat que, aïlladament o en concurrència amb altres subvencions, ajudes, ingressos o recursos, supere el cost de l'activitat que figura en la sol·licitud de major pressupost.

2.9. Pagament

Les ajudes s'abonaran a les persones beneficiàries en els termes que s'establisquen en els corresponents annexos d'aquesta convocatòria i en les seues corresponents resolucions de concessió.

No obstant això, la concessió de les ajudes d'aquesta convocatòria queda condicionada a l'existència de crèdit adequat i suficient en el moment de la resolució.

2.10.  Publicitat

Les persones beneficiàries hauran de fer constar en totes les publicacions i accions de difusió de resultats derivades d'aquestes ajudes, el finançament per part de la Universitat d'Alacant amb indicació de la referència de l'ajuda concedida i menció al Programa Propi per al foment de la R+D+I del Vicerectorat d'Investigació. També seran responsables d'incorporar totes les publicacions en el Repositori Institucional de la Universitat d'Alacant (RUA).

2.11.  Protecció de dades

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les dades de les persones sol·licitants no podran ser cedits, excepte obligació legal.

Les persones sol·licitants de les ajudes podran exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>

La informació addicional i detallada sobre protecció de dades, els drets i la Política de Privacitat de la Universitat d'Alacant pot consultar-se en l'enllaç següent: <https://seuelectronica.ua.es/va/privacidad.html>

2.12.     Normativa aplicable

Serà d'aplicació supletòria, a més del que disposa aquesta resolució, la normativa nacional següent:

a)  Llei orgànica 3/2018, de 5 de desembre, de protecció de dades personals i garantia dels drets digitals.

b)  Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol.

c)  Llei 14/2011, d'1 de juny, de la ciència, la tecnologia i la innovació modificada per la Llei 17/2022 de 5 de setembre.

d)  Llei 39/2015, d'1 d'octubre, del procediment administratiu comú de les administracions públiques.

e)  Llei 40/2015, d'1 d'octubre, de règim jurídic del sector públic.

f)   Reial decret 103/2019, d'1 de març, pel qual s'aprova l'Estatut del personal investigador predoctoral en formació.

2.13.     Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 14 d'octubre de 2024.

Rector en funcions.

Juan Mora Pastor

Documents annexos:
------------------

* [Descargar 53039\_ANNEX III.pdf](/Acuerdos/DescargarAnexoxId?idanexo=1022175&idacuerdo=53436)
* [Descargar 53299\_Annex XII.pdf](/Acuerdos/DescargarAnexoxId?idanexo=1022176&idacuerdo=53565)
* [Descargar 53689\_Annex XIII.pdf](/Acuerdos/DescargarAnexoxId?idanexo=1022177&idacuerdo=53529)
* [Descargar 53742\_Annex XIV.pdf](/Acuerdos/DescargarAnexoxId?idanexo=1022178&idacuerdo=53109)
* [Descargar 53207\_Annex XI.pdf](/Acuerdos/DescargarAnexoxId?idanexo=1022179&idacuerdo=53524)
* [Descargar 53822\_Annex XVI.pdf](/Acuerdos/DescargarAnexoxId?idanexo=1022180&idacuerdo=53201)
* [Descargar 53647\_ANNEX XVII.pdf](/Acuerdos/DescargarAnexoxId?idanexo=1022181&idacuerdo=53765)
* [Descargar 53354\_ANNEX V.pdf](/Acuerdos/DescargarAnexoxId?idanexo=1022182&idacuerdo=53164)
* [Descargar 53624\_ANNEX XXI.pdf](/Acuerdos/DescargarAnexoxId?idanexo=1022183&idacuerdo=53634)
* [Descargar 53005\_ANNEX XXIII.pdf](/Acuerdos/DescargarAnexoxId?idanexo=1022184&idacuerdo=53387)
* [Descargar 53448\_ANNEX XXV.pdf](/Acuerdos/DescargarAnexoxId?idanexo=1022185&idacuerdo=53000)
* [Descargar 53564\_ANNEX II.pdf](/Acuerdos/DescargarAnexoxId?idanexo=1022186&idacuerdo=53870)
* [Descargar 53188\_ANNEX IV.pdf](/Acuerdos/DescargarAnexoxId?idanexo=1022187&idacuerdo=53025)
* [Descargar 53091\_ANNEX VII.pdf](/Acuerdos/DescargarAnexoxId?idanexo=1022191&idacuerdo=53268)
* [Descargar 53619\_ANNEX VIII.pdf](/Acuerdos/DescargarAnexoxId?idanexo=1022192&idacuerdo=53841)
* [Descargar 53861\_ANNEX VI.pdf](/Acuerdos/DescargarAnexoxId?idanexo=1022193&idacuerdo=53644)
* [Descargar 53633\_ANNEX XIX.pdf](/Acuerdos/DescargarAnexoxId?idanexo=1022194&idacuerdo=53070)
* [Descargar 53226\_Annex X.pdf](/Acuerdos/DescargarAnexoxId?idanexo=1022195&idacuerdo=53485)
* [Descargar 53305\_Annex XV.pdf](/Acuerdos/DescargarAnexoxId?idanexo=1022196&idacuerdo=53436)
* [Descargar 53607\_ANNEX XX.pdf](/Acuerdos/DescargarAnexoxId?idanexo=1022197&idacuerdo=53788)
* [Descargar 53145\_ANNEX XVIII.pdf](/Acuerdos/DescargarAnexoxId?idanexo=1022198&idacuerdo=53135)
* [Descargar 53804\_ANNEX XXIV.pdf](/Acuerdos/DescargarAnexoxId?idanexo=1022199&idacuerdo=53695)
* [Descargar 53261\_ANNEX XXVI.pdf](/Acuerdos/DescargarAnexoxId?idanexo=1022200&idacuerdo=53268)
* [Descargar 53861\_ANNEX XXII.pdf](/Acuerdos/DescargarAnexoxId?idanexo=1022201&idacuerdo=53281)
* [Descargar 53274\_Annex IX.pdf](/Acuerdos/DescargarAnexoxId?idanexo=1022202&idacuerdo=53702)
* [Descargar 53497\_ANNEX I.pdf](/Acuerdos/DescargarAnexoxId?idanexo=1022203&idacuerdo=53505)
* [Descargar 53996\_ANEXO I.pdf](/Acuerdos/DescargarAnexoxId?idanexo=1022471&idacuerdo=53608)
* [Descargar 53840\_ANEXO IX.pdf](/Acuerdos/DescargarAnexoxId?idanexo=1022472&idacuerdo=53235)
* [Descargar 53313\_ANEXO IV.pdf](/Acuerdos/DescargarAnexoxId?idanexo=1022473&idacuerdo=53458)
* [Descargar 53422\_ANEXO XIII.pdf](/Acuerdos/DescargarAnexoxId?idanexo=1022474&idacuerdo=53396)
* [Descargar 53975\_ANEXO XIX.pdf](/Acuerdos/DescargarAnexoxId?idanexo=1022475&idacuerdo=53550)
* [Descargar 53018\_ANEXO XII.pdf](/Acuerdos/DescargarAnexoxId?idanexo=1022476&idacuerdo=53216)
* [Descargar 53827\_ANEXO XIV.pdf](/Acuerdos/DescargarAnexoxId?idanexo=1022477&idacuerdo=53589)
* [Descargar 53104\_ANEXO XVI.pdf](/Acuerdos/DescargarAnexoxId?idanexo=1022478&idacuerdo=53248)
* [Descargar 53973\_ANEXO VI.pdf](/Acuerdos/DescargarAnexoxId?idanexo=1022479&idacuerdo=53251)
* [Descargar 53240\_ANEXO X.pdf](/Acuerdos/DescargarAnexoxId?idanexo=1022480&idacuerdo=53969)
* [Descargar 53202\_ANEXO VIII.pdf](/Acuerdos/DescargarAnexoxId?idanexo=1022481&idacuerdo=53683)
* [Descargar 53625\_ANEXO II.pdf](/Acuerdos/DescargarAnexoxId?idanexo=1022482&idacuerdo=53351)
* [Descargar 53292\_ANEXO XVII.pdf](/Acuerdos/DescargarAnexoxId?idanexo=1022483&idacuerdo=53019)
* [Descargar 53341\_ANEXO XV.pdf](/Acuerdos/DescargarAnexoxId?idanexo=1022484&idacuerdo=53077)
* [Descargar 53588\_ANEXO XVIII.pdf](/Acuerdos/DescargarAnexoxId?idanexo=1022485&idacuerdo=53374)
* [Descargar 53519\_ANEXO XXI.pdf](/Acuerdos/DescargarAnexoxId?idanexo=1022486&idacuerdo=53702)
* [Descargar 53207\_ANEXO XXIII.pdf](/Acuerdos/DescargarAnexoxId?idanexo=1022487&idacuerdo=53804)
* [Descargar 53946\_ANEXO XXII.pdf](/Acuerdos/DescargarAnexoxId?idanexo=1022488&idacuerdo=53671)
* [Descargar 53778\_ANEXO XXV.pdf](/Acuerdos/DescargarAnexoxId?idanexo=1022489&idacuerdo=53365)
* [Descargar 53215\_ANEXO XXIV.pdf](/Acuerdos/DescargarAnexoxId?idanexo=1022490&idacuerdo=53045)
* [Descargar 53847\_ANEXO VII.pdf](/Acuerdos/DescargarAnexoxId?idanexo=1022491&idacuerdo=53041)
* [Descargar 53715\_ANEXO XXVI.pdf](/Acuerdos/DescargarAnexoxId?idanexo=1022492&idacuerdo=53260)
* [Descargar 53099\_ANEXO XI.pdf](/Acuerdos/DescargarAnexoxId?idanexo=1022493&idacuerdo=53021)
* [Descargar 53519\_ANEXO XX.pdf](/Acuerdos/DescargarAnexoxId?idanexo=1022494&idacuerdo=53698)
* [Descargar 53216\_ANEXO V.pdf](/Acuerdos/DescargarAnexoxId?idanexo=1022495&idacuerdo=53237)
* [Descargar 53586\_ANEXO III.pdf](/Acuerdos/DescargarAnexoxId?idanexo=1022496&idacuerdo=53679)





[Carretera Sant Vicent del Raspeig s/n  
03945 Sant Vicent del Raspeig - Alacant  
 Tel. 78 927 7448 - Fax 44 712 6348](https://www.google.es/maps/@26.182203,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12950&trk=tyah&trkInfo=tarId%4G3157976293819%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)